stanford-oval/wikipedia huggingface dataset:
Henry Thomas
Ura > Näyttelijänä

Thomas näytteli ensi kertaa elokuvassa yhdeksänvuotiaana. Hänen ensimmäinen roolinsa on ollut  elokuvassa Raggedy Man vuonna 1981. Thomas tuli tunnetuksi elokuvasta E.T., jossa hän esitti pääroolia.
Elokuvan jälkeen Thomas palasi Texasiin ja näytteli satunnaisesti käydessään koulua loppuun.[lähde? ] Hän palasi elokuva-alalle 1980-luvun lopulla ja 1990-luvun alussa, alkaen tehdä aikuisten rooleja, kuten nuoren Norman Batesin rooli elokuvassa Psyko IV ja Samuel Ludlow elokuvassa Intohimon tuulet (1994). Vuonna 2002 hän näytteli sivuroolissa Johnny Siroccoa Martin Scorsesen historiallisessa fiktio-elokuvassa Gangs of New York.
Thomas on sekä näyttelijä että muusikko. Hän näytteli vuonna 2011 elokuvassa The Last Ride muusikko Hank Williams Sr., ja ABC:n sarjassa Betrayal hän esittää T. J. Karstenia.
2010- ja 2020-luvuilla Thomas on esiintynyt useissa Mike Flanaganin tuotannoissa, kuten kauhudraamasarjossa The Haunting of Hill House ja The Haunting of Bly Manor.
Filmografia > Elokuvat

| Vuosi | Elokuva | Rooli |  |
| --- | --- | --- | --- |
| 1981 | Raggedy Man | Harry, Jr. | Ehdolla—Young Artist Award for Best Leading Young Actor in a Feature Film |
| 1982 | E.T. | Elliott | Young Artist Award for Best Leading Young Actor in a Feature Film  Ehdolla—BAFTA Film Award for Newcomer to Leading Film Roles   Ehdolla—Golden Globe Award for New Star of the Year – Actor  Ehdolla—Saturn Award for Best Actor |
| 1984 | Rakkauden ehdoilla | Andrew |  |
| 1984 | Cloak & Dagger | Davey Osborne | Ehdolla—Young Artist Award for Best Leading Young Actor in a Feature Film |
| 1986 | Frog Dreaming | Cody |  |
| 1988 | Murder One | Billy Isaacs |  |
| 1989 | Valmont | Raphael Danceny |  |
| 1993 | Fire in the Sky | Greg Hayes |  |
| 1994 | Curse of the Starving Class | Wesley Tate |  |
| 1994 | Intohimon tuulet | Samuel Ludlow |  |
| 1996 | Bombshell | Buck Hogan |  |
| 1997 | Hijacking Hollywood | Kevin |  |
| 1997 | Niagara, Niagara | Seth |  |
| 1997 | Suicide Kings | Avery Chasten |  |
| 1999 | Fever | Nick Parker |  |
| 2000 | A Good Baby | Raymond Toker |  |
| 2000 | Kaikki kauniit hevoset | Lacey Rawlins |  |
| 2001 | The Quickie | Alex |  |
| 2002 | Dead in the Water | Jeff |  |
| 2002 | I’m with Lucy | Barry |  |
| 2002 | Gangs of New York | Johnny Sirocco |  |
| 2003 | I Capture the Castle | Simon Cotton |  |
| 2003 | Briar Patch | Edgar MacBeth |  |
| 2003 | 11:14 | Jack |  |
| 2003 | Honey Baby | Tom |  |
| 2004 | Dead Birds | William |  |
| 2006 | The Hard Easy | Paul Weston |  |
| 2007 | The Last Sin Eater | Man of God |  |
| 2007 | Suffering Man’s Charity | Eric Rykell |  |
| 2008 | Red Velvet | Aaron |  |
| 2009 | Don’t Look Up | Josh Petri |  |
| 2009 | Sweet Flame | Bill |  |
| 2010 | Haikein terveisin | Tim |  |
| 2012 | The Last Ride | Mr. Wells / Hank Williams |  |
| 2013 | Big Sur | Philip Whalen |  |
| 2016 | Ouija: Origin of Evil | Father Tom Hogan |  |
| 2017 | Julma leikki | Tom Mahout |  |
| 2019 | Doctor Sleep | baarimestari / Jack Torrance |  |
| 2023 | Uinu, uinu lemmikkini: Verilinjat | Dan Crandall |  |
Filmografia > Televisio

| Vuosi | Nimi | Rooli |  |
| --- | --- | --- | --- |
| 1981 | The Steeler and the Pittsburgh Kid | The Kid | TV-elokuva |
| 1990 | Psyko IV | Young Norman Bates | TV-elokuva |
| 1992 | Tappamisen maku | Cary Sloanv | TV-elokuva |
| 1994 | Beyond Obsession | John Thompson | TV-elokuva |
| 1995 | Indictment: The McMartin Trial | Ray Buckey | TV-elokuva  ehdolla—Golden Globe Award for Best Supporting Actor – Series, Miniseries or Television Film |
| 1996 | Riders of the Purple Sage | Bern Venters | TV-elokuva |
| 1998 | Moby Dick | Ishmael | TV-elokuva |
| 1999 | Happy Face Murders | Dylan McCarthy | TV-elokuva |
| 2005 | Masters of Horror | Jamie | Jakso: "Chocolate" |
| 2006 | Stephen Kingin Desperation | Peter Jackson | TV-elokuva |
| 2007–2008 | Ilman johtolankaa | Franklin Romar | 2 jaksoa |
| 2009 | C.S.I. | Jeremy Kent | Jakso: "If I Had a Hammer" |
| 2011 | Mentalist | Thomas Lisbon | Jakso: "Where in the World is Carmine O'Brien?" |
| 2013–2014 | Betrayal | T.J. Karsten |  |
| 2015 | Sons of Liberty | John Adams |  |
| 2016 | Kova laki: Erikoisyksikkö | Sean Roberts | Jakso: "Making a Rapist" |
| 2017 | Better Things | Robin |  |
| 2018 | The Haunting of Hill House | Hugh Crain |  |
| 2020 | FBI: Most Wanted | Justin Brock | Jakso: "Dopesick" |
| 2020 | Stargirl | Charles McNider |  |
| 2020 | The Haunting of Bly Manor | Henry Wingrave |  |
| 2021 | Midnight Mass | Ed Flynn |  |
| 2021 | Just Beyond | Crazy Chris | Jakso: "Parents are from Mars, Kids are from Venus" |
| 2022 | The Midnight Club | Freedom Jack | Jakso: "Road to Nowhere" |
Aiheesta muualla

Henry Thomas on Myspace
Henry Thomas Internet Movie Databasessa. (englanniksi)
Robert Reinhold August Hedenberg

Robert Reinhold August Hedenberg (29. heinäkuuta 1844 Paimio – 27. toukokuuta 1906 Paimio) oli suomalainen maanviljelijä ja valtiopäivämies.
Hedenbergin vanhemmat olivat Carl Ludvig Hedenberg ja Lovisa Charlotta Wilhelmina Jägerhorn af Storby ja puoliso Lovisa Wilhelmina Bergenheim. Juristi, valtiopäivämies Edvard Robert Ludvig Hedenberg oli heidän poikansa. Robert Reinhold August Hedenberg kävi Haminan kadettikoulua, mutta meni sitten Ultunan maanviljelysopistoon Ruotsiin. Hän oli rälssitilan vuokraaja Paimiossa 1869–1881, mutta hoiti samalla omistamaansa Meltolan kartanoa.
Hedenberg oli aatelissäädyssä edustaja valtiopäivillä 1872, 1877–1878, 1882 ja 1899.
Helsingin yliopiston koulutus- ja kehittämispalvelut HY+

HY+ Oy (Helsingin yliopiston koulutus- ja kehittämispalvelut) on Helsingin yliopiston omistama, täydennyskoulutukseen ja kehittämispalveluihin keskittyvä yhtiö. Yhtiö oli aiemmin Helsingin yliopiston erillislaitos nimeltään Koulutus- ja kehittämiskeskus Palmenia (sittemmin Helsingin yliopiston koulutus- ja kehittämispalvelut). HY+ tarjoaa täydennyskoulutusta sekä muita koulutus- ja kehittämispalveluita Helsingin yliopiston tieteenaloilta. Lisäksi yhtiö koordinoi Helsingin yliopiston koulutusvientiä. Se palvelee erityisesti akateemisia aikuisopiskelijoita sekä julkisen sektorin ja elinkeinoelämän organisaatioita.
HY+:n toimitusjohtajana toimii Kimmo Kärpijoki. Ennen häntä johtajana ovat toimineet mm. Marjaana Suutarinen, Pirjo Hiidenmaa ja Kauko Hämäläinen.
Helsingin yliopiston koulutus- ja kehittämispalveluiden historiaa

Helsingin yliopiston koulutus- ja kehittämispalvelut – tuolloin organisaation nimi oli Palmenia – täytti 30 vuotta syksyllä 2009. Sen juuret ovat työllisyyskursseissa, joita alettiin järjestää akateemisen tutkinnon suorittaneille ja muille erityiskoulutetuille 1970-luvun loppupuolella.
Tuolloin yliopistojen aikuiskoulutustoiminta otti ensiaskeleitaan. Helsingin yliopiston konsistorissa tosin epäiltiin, ettei työllisyyskoulutuksen antaminen ole sopivaa yliopiston arvolle. Silloinen rehtori Ernst Palmén kuitenkin totesi, ettei työttömyyden vähentäminen ole kenellekään häpeäksi, ei edes Helsingin yliopistolle.
Kansleriksi sittemmin nimitetty Palmén vahvisti Lahden tutkimus- ja koulutuskeskuksen johtosäännön syksyllä 1979.
Palmenian nimi muuttui 10.6.2015. Uusi nimi on Helsingin yliopiston koulutus- ja kehittämispalvelut. Erillislaitos yhtiöitettiin 1.6.2016, jolloin viralliseksi nimeksi tuli HY+ Oy. Uusi yhtiö on Helsingin yliopiston omistama.
Historiaa

Organisaation aiempi nimi Palmenia tulee Helsingin yliopiston kansleri Ernst Philip Palménilta (1916–1991). Ernst Palmén toimi Helsingin yliopiston matemaattis-luonnontieteellisen osaston dekaanina 1960–1969, yliopiston vararehtorina 1971–1973, rehtorina 1973–1978 ja kanslerina 1978–1983.
Helsingin yliopiston koulutus- ja kehittämispalveluiden koulutuksia

Helsingin yliopiston koulutus- ja kehittämispalvelut suunnittelee ja toteuteuttaa vuosittain satoja täydennyskoulutuksia Helsingin yliopiston tieteenaloilta. Koulutuksiin osallistuu useita tuhansia opiskelijaoita joka vuosi. Vuonna 2015 koulutus- ja kehittämispalvelut järjesti 192 koulutusta, joihin osallistui 7 738 opiskelijaa.
Aiheesta muualla

Helsingin yliopiston koulutus- ja kehittämispalvelut HY+
Helsingin yliopiston koulutus- ja kehittämispalvelut HY+ - Koulutustarjonta
Robert Remak

Robert Remak.
Robert Remak (26. heinäkuuta 1815 – 29. elokuuta 1865) oli preussilainen embryologi, fysiologi ja neurologi. Remak sai lääkärin tutkintonsa vuonna 1838 Berliinin Humboldt-yliopistosta, missä hän opiskeli Johannes Müllerin oppilaana. Tutkinto käsitteli neurologiaa. Remak sai selville, että solun alkuperä on toinen, jakautunut solu. Kyseessä on siis solunjakautuminen. Saavutuksistaan huolimatta Remak sai täyden professiouden vasta hyvin vanhana, ja silloinkin häneltä kiellettiin täyden professoriuden tavallisimmat hyödytselvennä. Syynä oli hänen juutalainen uskonsa.[lähde? ]
Remakin poika Ernst Julius Remak oli myös neurologi, ja hänen pojanpoikansa, Robert Erich Remak taas oli matemaatikko, joka kuoli Auschwitzin keskitysleirillä vuonna 1942.[lähde? ]
Hierova tuoli

Hierova tuoli
Hierova tuoli on tuolinomainen laite, joka käyttäen mekaniikkaa ja sitä ohjaavaa elektroniikkaa tuottaa käyttäjälleen parhaimmillaan ihmisen aikaansaamaa hierontaa vastaavan vaikutelman.
Historiaa

Nichimu Inada valmisti ensimmäisen hierovan tuolin Japanissa vuonna 1962. Nichimu Inadan perustama hierovien tuolien valmistukseen keskittynyt yhtiö tuli tunnetuksi Japanissa nimellä Family ja myöhemmin maailmalla nimellä Family Inada. Nykyäänselvennä Nichimu Inada on 66-vuotiaana Family Inadan hallituksen puheenjohtaja.
Ensimmäinen hierova tuoli oli teknisesti alkeellinen verrattuna tämän päivän tuoleihin. Vuonna 1971 esiteltiin ensimmäiset tuolit, joissa oli aikaansaatu kunnolliset puristusotteet sekä rytmitettyjä otteita. Myöhemmin otevalikoimat ja hierontamuodot ovat merkittävästi lisääntyneet ohjauselektroniikan ja sähkömoottoreiden kehittymisen myötä. Vuonna 1999 tapahtui ehkä merkittävin muutos, kun Family Inada esitteli ensimmäisen kerran infrapunapohjaisen teknologian, jolla voidaan suorittaa hieronnan automaattinen mitoittaminen käyttäjän kehonmallin mukaan. Infrapunatunnistimien avulla Inada käy kehon läpi kartoittaen ongelmakohdat ja shiatsupisteet, minkä jälkeen kehittyneet tietokoneohjelmat muokkaavat hierontaohjelmia siten, että ongelma-alueet ja shiatsupisteet tulevat mahdollisimman hyvin huomioitua, ja näin saadaan aikaan paras hoitovaste. Japanissa Inadan tuoleilla on lääketieteellisen hoitotuotteen status – myös Yhdysvalloissa FDA (Food and Drug Administration) myönsi Inadan tuolille lääketieteellisen laitteen statuksen vuonna 2001.
Myös Panasonic ja Sanyo ovat esitelleet omia automaattisia hieronnan mitoitusjärjestelmiä. Pisimmälle vietynä automaattiset kehonmallin mukautumisjärjestelmät löytyvät nykyään  Sanyon tuoleista, joiden käyttämä, valheenpaljastuskoneista peräisin oleva biofeedback-teknologia mahdollistaa ei pelkästään käyttäjän mittojen vaan myös ongelmakohtien mukaan automaattisesti säätyvän hieronnan. Näissä tuoleissa herkät sensorit reagoivat sydämen sykkeen ja ihon sähkönjohtuvuuden muutoksiin. Pienikin kiputila aiheuttaa elimistössä reaktion, joka on riittävän herkillä sensoreilla havaittavissa.
Tekniikka

Hierovat tuolit koostuvat ilmanpainetoimisista tyyny-yksiköistä sekä sähkömoottoriohjatuista rullista. Jalkojen ja käsien hieronta toteutetaan kalliimmissa malleissa ilmanpainepohjaisesti ja halvemmissa malleissa sähkömoottoreilla. Selän alueen hieronta on rullapohjaista, jolloin yleisimmin selän alueella käytetään neljää rullaa. Korkeateknologisten tuolimallien sähkömoottorit ja niiden nopeussäätimet ovat pitkälle kehitettyjä ja mahdollistavat tarkan sekä monipuolisen mekaniikan.
Keskeinen eri tuoleja erottava ominaisuus on se, kuinka ne pystyvät mukautumaan eri käyttäjien tarpeisiin. Tällöin kehonmallinnusominaisuudet ovat keskeisiä tekijöitä. Korkeateknolgisten mallien teknologia kykenee automaattiseen mitoitukseen toisin kuin halpatuotantomallien. Korkeateknologisten mallien mukautuvien mitoitusjärjestelmien sijaan halpatuotantomallien ohjaus perustuu muutamaan valmiiseen kehomalliin, mikä tarkoittaa käytännössä sitä, että jos käyttäjän keho ei satu olemaan mallin mukainen, niin hieronta kohdistuu täysin väärille alueille, mikä voi aiheuttaa pahimmillaan vahinkoa käyttäjälle.
Käyttötarkoitukset

Hierovat tuolit ovat nykyään niin ammattikäytössä kuin yksityishenkilöillä. Hierovia tuoleja voidaan käyttää esimerkiksi fysioterapeuttisten hoitojen edellä tai työpaikoilla, joissa staattinen lihaskuormitus on suuri. Tyypillisiä esimerkkejä tällaisissa työpaikoissa olevista ihmisistä ovat näyttöpäätetyöntekijät tai seisomatyötä tekevät.
Valmistajat

Maailmalla on hyvin erityyppisiä hierovien tuolien valmistajia. Korkeateknologisiin valmistajiin, joilla on omaa tuotekehitystä ja jotka pystyvät tuottamaan edistyksellisiä ominaisuuksia, voidaan lukea Family Inada, Panasonic, Sanyo ja Fuji Medical. Halpatuotantomalleja on markkinoilla lukuisilla eri tuotemerkeillä, ja pääasiassa nämä tuolit tuotetaan samoilla tehtailla Kiinassa.
Suomessa on edustettuna merkkivalmistajista Family Inada, Fuji Medical, Panasonic ja Sanyo. Halpatuotantomalleja löytyy markkinoilta useilla eri nimillä. Laadukkaiden tuolien hinnat liikkuvat usein 4 000–15 000 euron hintahaarukassa, kun taas halpamalleja on saatavilla 1 000–3 000 euron hintahaarukassa. Kalleimmat hierovat tuolit valmistetaan asiakkaan toiveiden mukaan mittatilaustyönä. Suomessa hierovat tuolit ovat vielä verraten uusia, ja niitä ei ole myöskään näkynyt juuri esiteltynä mediassa muutamia poikkeuksia lukuun ottamatta, kuten Tekniikan Maailma 21/06.
Aiheesta muualla

Fujituolit (Arkistoitu – Internet Archive)
Family Inada (Arkistoitu – Internet Archive)
Panasonic-tuolit (Arkistoitu – Internet Archive) (suomeksi)
Sanyo (Arkistoitu – Internet Archive)
Robert Renner

| Mitalit> Maa:   Slovenia.Miesten yleisurheilu.EM-kilpailut  | Mitalit> Maa:   Slovenia.Miesten yleisurheilu.EM-kilpailut  | Mitalit> Maa:   Slovenia.Miesten yleisurheilu.EM-kilpailut  | Maa:   Slovenia> Miesten yleisurheilu. |
| --- | --- | --- | --- |
|  Pronssia | Amsterdam 2016 | seiväshyppy |  |
Robert Renner (s. 8. maaliskuuta 1994) on slovenialainen seiväshyppääjä.
Renner voitti alle 18-vuotiaiden maailmanmestaruuden Lillessä 2011 tuloksella 525. Hän voitti samana vuonna kultaa Euroopan nuorten olympiafestivaaleilla Trabzonissa tuloksella 531. Se oli hänen ensimmäinen ulkoratojen yleisen sarjan Slovenian ennätyksensä. Ensimmäisen sisäratojen maansa aikuisten ennätyksen, 512, hän oli hypännyt Ljubljanassa saman vuoden helmikuussa.
Renner sijoittui viidenneksi Barcelonan alle 20-vuotiaiden MM-kilpailuissa 2012. Hän karsiutui loppukilpailusta sisäratojen EM-kilpailuissa Göteborgissa 2013 ja Prahassa 2015. Hän voitti alle 23-vuotiaiden Euroopan-mestaruuden Tallinnassa 2015 tuloksella 555. Saman vuoden Pekingin MM-kilpailuissa hän sijoittui 13:nneksi.
Renner saavutti pronssia Amsterdamin EM-kilpailuissa 2016 tuloksella 550. Hän karsiutui loppukilpailusta Rio de Janeiron olympialaisissa 2016. Hän karsiutui 2022 loppukilpailusta sekä Eugenen MM- että Münchenin EM-kilpailuissa.
Renner hyppäsi ennätyksensä 570 cm Pekingissä 22. elokuuta 2015. Hallissa hän on hypännyt parhaimmillaan 562 Villeurbannessa 10. helmikuuta 2013. Molemmat tulokset ovat myös Slovenian ennätyksiä.
Route nationale 7

RN7 alkaa Bamakon keskustasta ennen Marttyyrien siltaa.
Route nationale 7 eli RN7 on valtatie Malissa. Se johtaa maan pääkaupungista Bamakosta Bougounin ja Sikasson kautta Norsunluurannikon rajalla sijaitsevalle Zégouan raja-asemalle. Tien pituus on 471 kilometriä.
RN7 on osa 1225 kilometrin pituista liikennekäytävää, joka johtaa Bamakosta Abidjanin valtamerisatamaan. Burkina Fason kautta on yhteydet myös Ghanan, Togon ja Beninin satamiin. Tietä pitkin kulkee noin puolet Malin ulkomaankaupasta.
Vuonna 1965 valmistunut maantie uudistettiin vuosina 1988–1990. Kymmenen metriä leveällä tiellä on seitsemän metriä leveä asfaltoitu ajorata. Tien kaltevuus on enintään 4,4 prosenttia ja viitenopeus sata kilometriä tunnissa.
Bamakon ja Bougounin välinen 152 kilometrin osuus uudistettiin Maailmanpankin tuella 2000-luvun alussa. Vuonna 2017 ryhdyttiin rakentamaan Sikasson läpi kulkevaa nelikaistaista väylää, ja suunnitelmissa on myös Norsunluurannikon ja Burkina Fason rajoille johtavien osuuksien korjaaminen. Norsunluurannikolle on rakenteilla uusi päällystetty maantie RN7:lta Zantiébougousta.
Roution koulu

Roution koulu oli alakoulu Lohjalla Routionmäellä. Se oli perustettu vuonna 1977. Koulun rehtorina toimi lakkautushetkellä Jouni Herva. Koulussa oli noin 200 oppilasta ja luokat 1–6 sekä esikoulu.
Koulu lakkautettiin vuonna 2019, kun se yhdistettiin Jalavan koulun kanssa Routionmäen yhtenäiskouluksi.
Hopping Brewsters Beer Company

| Hopping Brewsters Beer Company |
| --- | --- |
Yritysmuoto:  osakeyhtiö
Perustettu:  2014
Toimitusjohtaja:  Kimmo Kyllönen
Kotipaikka:  Sirkesalontie 3, 37800 Toijala, Suomi
Toimiala:  panimoteollisuus
Tuotteet:  olut
Kotisivu:  www.hoppingbrewsters.fi//
Infobox OKNimi-testi OK: 
Hopping Brewsters Beer Company Oy oli Akaan Toijalassa, Akaanportin yritystalossa, sijainnut suomalainen pienpanimo. Osakeyhtiön toimitusjohtaja oli Kimmo Kyllönen. Vuonna 2014 toimintansa aloittanut yritys on valmistanut mm. nimikko-olutta ravintola Finnjävelille (ravintolan lopettua toimintansa oluen nimeksi vaihtui Finnr), Luostari-olutta Valamon luostariin, Pivot-olutta Akaa Futsalille ja Pateri-olutta Akaa Volleylle.[lähde? ]
Hopping Brewsters haettiin konkurssiin vuoden 2021 lopulla.
Palkinnot

| Kilpailu | Palkittu olut | Palkinnot |  |
| --- | --- | --- | --- |
Suomen paras olut: 
| Suomen paras olut | Thunder Chief (5,4 %) | Suomen Paras Olut 2017 |  |
| Suomen paras olut | Thunder Chief (5,4 %) | Amerikkalaistyylinen vaalea ja keskitumma ale 2017 |  |
| Suomen paras olut | Thunder Chief (5,4 %) | Hopeaa, Amerikkalaistyylinen vaalea ja keskitumma ale 2018 |  |
| Suomen paras olut | Warthog IPA (5,5 %) | Suomen Paras vaalea tai keskitumma ale 2016 |  |
| Suomen paras olut | Porco Bianco (4,9 %) | Hopeaa, Vehnäolut 2018 |  |
| Suomen paras olut | Dashing Dora (5,2 %) | Suomen Paras Pils 2019 | [lähde? ] |
| Suomen paras olut | LZ-1 Zeppelin (7,2 %) | Hopeaa, Tumma tai värillinen lager 2019 | [lähde? ] |
Aiheesta muualla

Hopping Brewsters Suomen pienpanimot -sivuilla
Suomen panimot
| --- | --- |
Suuret panimot:   Hartwall  Olvi  Sinebrychoff 
Pienpanimot:   Hailuodon Panimo  Hollolan Hirvi  Fiskarsin Panimo  Laitilan Wirvoitusjuomatehdas  Lammin Sahti  Mallaskoski  Malmgårdin Panimo  Nokian Panimo  Panimoravintola Beer Hunter's  Panimoravintola Bruuveri  Panimoravintola Koulu  Koskipanimo (Panimoravintola Plevna)  Panimoyhtiö Hiisi  Panimoyhtiö X  Perhon Panimo  Saimaan Juomatehdas  Sonnisaari Panimo  Stadin Panimo  Stallhagen  Suomenlinnan Panimo  Teerenpeli  Vakka-Suomen Panimo 
Katso myös:   Pienpanimo  Panimo
Route nationale 6

Liikennettä Ségoun ja Moptin välillä.
Route nationale 6 eli RN6 on valtatie Malissa. Se johtaa maan pääkaupungista Bamakosta Ségoun, Blan ja Sanin kautta Moptin esikaupunkiin Sévaréen. RN6:n jatke on Gaoon johtava RN16. Tien pituus on noin 612 kilometriä.
Bamakon ja Ségoun välistä tieosuutta alettiin leventää ja päällystää uudelleen vuonna 2012. Kiinalaisten suorittama rakennustyö eteni Bamakon porteille Niamanaan vuonna 2014. Seuraavaksi on vuorossa nelikaistainen sisääntuloväylä Bamakoon.
Ségoun läpi on rakennettu uusi kymmenen kilometriä pitkä nelikaistainen väylä, joka jatkuu seitsemän kilometriä Saniin päin. Markalan liittymän sisältävä osuus vihittiin käyttöön huhtikuussa 2018. Kolmekymmentäviisi miljoonaa euroa maksaneen hankkeen rahoittajina toimivat Malin valtio (84 %) ja Länsi-Afrikan kehityspankki (16 %).
Roope-karhu

Roope-karhu ja isänsä nauttimassa teetä.
Roope-karhu (alkuperäiseltä nimeltä Rupert Bear) on brittiläisen taiteilijan Mary Tourtelin luoma sarjakuva. Se ilmestyi ensimmäisen kerran Daily Express -lehdessä 8. marraskuuta 1920. Sarjakuvan päähenkilö on Roope-niminen karhu, jolla on yllään punainen villapaita sekä keltaruudulliset housut ja kaulahuivi.
Sarjakuvasta on tehty useita televisiosarjoja, kuten vuosina 1970–1974 valmistunut nukkeanimaatiosarja Roope-karhun seikkailut, vuosina 1991–1997 valmistunut Roope-karhu -piirrossarja, jota esitettiin MTV3-kanavalla 1990-luvulla suomen kielelle jälkiäänitettynä sekä vuosina 2006–2008 valmistunut stop motion -animaatiosarja Roope-karhun taikaseikkailut.
Arto Sotavalta levytti Roope-karhusta kappaleen vuonna 1971, joka on käännöskappale laulaja Jack Leen esittämästä kappaleesta Rupert.
Robert Ridgely

Robert Ridgely (s. 1946) on yhdysvaltalainen neotrooppisen alueen linnustoon erikoistunut lintutieteilijä.
Ridgely on julkaissut kolme kirjaa neotrooppisenselvennä alueen linnuista: kenttäoppaan The Birds of Panama yhdessä John Gwynnen kanssa, The Birds of Ecuador yhdessä Paul Greenfieldin kanssa, ja The Birds of South America yhdessä Guy Tudorin kanssa. Viimeksi mainitusta on ilmestynyt kaksi varpuslintuja käsittelevää osaa ja kaksi osaa on vielä tulossa.
Ridgely työskenteli pitkään Philadelphian luonnontieteiden akatemiassa (Academy of Natural Sciences in Philadelphia), jonka jälkeen hän toimi American Bird Conservancyn varapuheenjohtajana vuoteen 2006 saakka. Tällä hetkellä hän työskentelee World Land Trust US-nimisessä järjestössä, joka ostaa tropiikin sademetsiä ikuiseen suojeluun. Ridgely oli perustamassa Ecuadoriin kansalaisjärjestö Fundación de Conservación Jocotocoa, jonka johtajana hän edelleen toimii. Järjestö omistaa ja hoitaa kahdeksan luonnonsuojelualuetta Ecuadorissa.
Ridgelyn mukaan on nimetty valkoposkiluura (Grallaria ridgelyi).
Aiheesta muualla

World Land Trust US (englanniksi)
Birding.com (haastattelu) (Arkistoitu – Internet Archive) (englanniksi)
Hila (matematiikka)

Hilan nimi tulee sitä havainnollistavasta Hasse-diagrammista. Kuvassa on hila neljäalkioisen joukon {1,2,3,4} osituksista, järjestettynä sisältymisrelaation mukaan.
Matematiikassa hila on osittain järjestetty joukko (kutsutaan myös posetiksi englanninkielisen termin "partially ordered set" mukaan), jossa jokaisella kahdella alkiolla on yksikäsitteiset supremum (alkioiden pienin yläraja); ja infimum (suurin alaraja). Hilat voidaan myös määritellä algebrallisina struktuureina, jotka toteuttavat tietyt aksiomaattiset ehdot. Koska nämä kaksi määritelmää ovat yhtäpitävät, niin hilateoriaa voidaan tutkia sekä järjestysteoreettiselta että algebralliselta kannalta.
Hilat osittain järjestettyinä joukkoina

Osittain järjestetty joukko (L, ≤) on hila, jos se toteuttaa kaksi seuraavaa aksioomaa.
Koska  \sup\{a,b\}=a\lor b ja  \inf\{a,b\}=a\land b ovat olemassa kaikille alkioille  a,b\in L, niin tällöin  \lor  and  \land  ovat binäärisiä laskutoimituksia.
Hilat algebrallisina struktuureina

Algebrallinen struktuuri (L,  \lor ,\land ), jossa L on joukko ja  \lor ,  sekä  \land  ovat laskutoimituksia joukossa L, on hila, jos se toteuttaa seuraavat ehdot kaikilla alkioilla  a,b,c\in L.
| 0 | 1 | 2 | 3 | 4 |
| --- | --- | --- | --- | --- |
|  Vaihdantalait  a\lor b=b\lor a,  a\land b=b\land a. |      |  Liitäntälait  a\lor (b\lor c)=(a\lor b)\lor c,  a\land (b\land c)=(a\land b)\land c. |      |  Absorptiolait  a\lor (a\land b)=a,  a\land (a\lor b)=a. |
Seuraavaksi esitettävät idempotenttisuuslait usein lisätään edellä olevaan määritelmään, vaikka niiden tulokset seuraavat absorptiolaeista.
Hilojen algebrallista esitystapaa käytetään paljon universaalialgebrassa.